Γιάννης Φιλιππάκης

Ο Γιάννης Φιλιππάκης (αγγλικά: Yannis Philippakis) (γεν. 23 Απριλίου 1986) είναι ο τραγουδιστής και κιθαρίστας του βρετανικού ίντι ροκ συγκροτήματος Foals.

 Τα πρώτα χρόνια 
Γεννημένος από Έλληνα πατέρα και Ουκρανοεβραία  μητέρα η οποία γεννήθηκε στη Νότια Αφρική,ο Φιλιππάκης έζησε στην Ελλάδα μέχρι τα 4 του χρόνια όταν η οικογένειά του μετακόμισε στη Νότια Αφρική. Αφού έζησε εκεί για ένα χρόνο, οι γονείς του χώρισαν. Κάθε καλοκαίρι ο Φιλιππάκης επισκεπτόταν τον πατέρα του στην Όλυμπο της Καρπάθου. Ο πατέρας του έπαιξε σημαντικό ρόλο στη διαμόρφωση των απόψεών του για τη μουσική, διδάσκοντάς του παραδοσιακά ελληνικά τραγούδια. Ο Φιλιππάκης μεγάλωσε με βάση την ελληνορθόδοξη θρησκεία.

Ο ίδιος έχει πει για την ταυτότητά του:Αισθανόμουν λίγο ξένος τα πρώτα χρόνια στην Αγγλία. Είμαι Βρετανός, αλλά ταυτόχρονα δεν είμαι. Ένιωθα διχασμένος, με διπλή ταυτότητα, έπρεπε να αντιπαραθέτω συνέχεια τις δύο κοινωνίες. Η μητέρα μου είναι καθηγήτρια Ανθρωπολογίας και ζωγράφος, έτσι μεγάλωσα σε ένα περιβάλλον που οι διαφορές κουλτούρας και οι πολιτιστικοί διαχωρισμοί θεωρούνταν κάτι καλό - ήταν κι ένα έντονα καλλιτεχνικό περιβάλλον. Ο πατέρας μου ήταν εικονογράφος και είναι αυτό που λέμε "μερακλής". Φτιάχνει λύρες, παίζει τσαμπούνα και φτιάχνει μαντινάδες, έτσι η μουσική πέρασε μέσα μου υποσυνείδητα.

 Εκπαίδευση 
Ο Φιλιππάκης πήγε σχολείο στο Magdalen College School στην Οξφόρδη. Στα μαθητικά του χρόνια αντιμετώπισε πολλές δυσκολίες λόγω της απουσίας του πατέρα του. Έτσι, έμπαινε σε μπελάδες με τους δασκάλους και είχε προβλήματα συμπεριφοράς. Αυτό οδήγησε στο να αποβληθεί δύο φορές. Στη συνέχεια, ο Φιλιππάκης συνέχισε τις σπουδές του στην αγγλική φιλολογία στο St John's College της Οξφόρδης, αλλά εγκατέλειψε τις σπουδές του πριν πάρει το πτυχίο του, για να επικεντρωθεί στο συγκρότημα.

 Καριέρα 

 Μουσική 

 Foals 
Ο Φιλιππάκης δημιούργησε τους FOALS το 2005 με τον φίλο και πρώην μέλος των Youthmovies, Άντριου Μίαρς, μετά τη διάλυση του πρώην συγκροτήματός του The Edmund Fitzgerald, στο οποίο συμμετείχε και το μετέπειτα μέλος των Foals, ο ντράμερ Τζακ Μπέβαν.

 Άλλες μουσικές ανησυχίες 
Σε μια συνέντευξη στο BBC 6 hub, ο Φιλιππάκης εξέφρασε την επιθυμία του να γράψει ένα «μπαλέτο με μπιτ».

Το 2010, ο Φιλιππάκης εμφανίστηκε και έδωσε συνέντευξη στο Anyone Can Play Guitar.

Ο Φιλιππάκης έκανε την παραγωγή στο κομμάτι "Wolf" του EP των Trophy Wife Bruxism το 2011.

Τον Ιανουάριο του 2018, ο Φιλιππάκης ξεκίνησε μηνιαίες εμφανίσεις σε ένα κλαμπ στο νότιο Λονδίνο που ονομάζεται MILK. Οι ειδικοί καλεσμένοι κρατούνται μυστικοί μέχρι το βράδυ της παράστασης, γεγονός που κάνει κάθε βραδιά διαφορετική. Κάθε βραδιά στο MILK ηχογραφείται και διατίθεται σε περιορισμένο αριθμό βινυλίων για αγορά στην εκδήλωση του επόμενου μήνα. Ο Φιλιππάκης είπε: «Θέλω να κάνω μια βραδιά κλαμπ στην οποία θα θέλαμε εγώ και οι φίλοι μου να πάμε".

Το 2020, το ντουέτο παραγωγών CamelPhat, υποψήφιοι για βραβείο Γκράμι, κυκλοφόρησε το Hypercolour με τη συμμετοχή του Φιλιππάκη. Το δίδυμο από το Λίβερπουλ είχε δηλώσει φαν των Foals και «ήταν πάντα στη λίστα [τους] να συνεργαστούν» σε μια συνέντευξη στο περιοδικό Forbes.

Έναν μήνα μετά την αρχική κυκλοφορία του Hypercolour, οι CamelPhat κυκλοφόρησαν το επίσημο κλιπ στο κανάλι τους στο YouTube. Το ίδιο το βίντεο είναι σκηνοθετημένο από τον Φιλιππάκη δίπλα στον Kit Moneith και παρουσιάζει τον ίδιο τον Φιλιππάκη με φόντο πολύχρωμες ψυχεδελικές εικόνες και καλειδοσκοπικές σκηνές.

 Άλλα 
Ο Φιλιππάκης έπαιξε ως ηθοποιός σε μια μεταφορά του Moderato Cantabile της Μαργκερίτ Ντιράς σε σκηνοθεσία Αλεξάντερ Ζέλντιν.

 Άλμπουμ 

 Antidotes (2008)
 Total Life Forever (2010)
 Holy Fire (2013)
 What WentDown (2015)
 Everything Not Saved Will Be Lost – Part 1 (2019)
 Everything Not Saved Will Be Lost – Part 2 (2019)

 Παραπομπές 


 Εξωτερικοί σύνδεσμοι 

 Ένα συγκρότημα που κρατά το ροκ του, ακόμη και κάτω από όλα αυτά τα επίπεδα προσδοκιών, New York Times
 Μουσική κριτική: Foals, BBC Norfolk – 2008


Κατηγορία:Άγγλοι ελληνικής καταγωγής
Κατηγορία:Κιθαρίστες
Κατηγορία:Έλληνες τραγουδιστές